Ye de destacar que’l llugar d’arramáu de les agües contaminaes pertenez a la Rede Natura 2000 y que por mor de la presencia d’hábitats y d’especies de interés comunitariu, ta declarao como “Zona Especial de Conservación Ríu Nalón”, figurando pente les principales medies recoyies nel so correspondiente Istrumentu de Xestión “El saneamientu del ríu” y “Evitar arramaos contaminantes a los calces mediante la xixilancia ambiental”.